wannaphong/clean_thaiwikipedia huggingface dataset:
# ตะไคร้หอม
ตะไคร้หอม   เป็นพืชวงศ์หญ้าอายุหลายปี มีต้นกำเนิดในเขตร้อนของเอเชีย มีน้ำมันหอมระเหยซึ่งใช้ไล่ยุงได้ ไม่นิยมรับประทานมีฤทธิ์ทางอัลลีโลพาทีโดยสารสกัดด้วยเอทานอลจากลำต้นสามารถยับยั้งการเจริญของคะน้าได้ และนอกจากนี้ ผู้ที่นำเข้าตะไคร้หอมเข้ามาในประเทศไทย คือคุณหลวงมิตรธรรมพิทักษ์โดยนำเข้ามาจาก อินเดียและนำไปปลูกที่ อ.สัตหีบ จ.ชลบุรีเป็นที่แรก ปัจจุบันมีการนำไปปลูกทั่วประเทศ
ศานิต สวัสดิกาญจน์ สุวิทย์ เฑียรทอง  เนาวรัตน์ ประดับเพ็ชร์ สิริวรรณ สมิทธิอาภรณ์ และวริสรา ปลื้มฤดี. 2553. ผลของสารสกัดจากพืชบางชนิดต่อการยับยั้งการเจริญเติบโตของคะน้า.
 เรื่องเต็มการประชุมทางวิชาการของมหาวิทยาลัยเกษตรศาสตร์ ครั้งที่ 48. 3-5 ก.พ. 2553 มหาวิทยาลัยเกษตรศาสตร์ หน้า 412-421
# จอหงวน
จอหงวน หรือสำเนียงกลางว่า จฺวั้ง-ยฺเหวียน สำเนียงแต้จิ๋วว่า จ่อง้วง และสำเนียงกวางตุ้งว่า จ่อง-ยฺวื่น  เป็นตำแหน่งราชบัณฑิตซึ่งได้คะแนนอันดับหนึ่งในการสอบขุนนางของประเทศจีนสมัยสมบูรณาญาสิทธิราชย์萧源锦，《狀元史話》，重庆出版社，1992，ISBN 7-5366-1648-1

ในประเทศจีนปัจจุบัน คำนี้ใช้เรียกผู้ได้คะแนนอันดับที่หนึ่งในการสอบใด ๆ หรือในความหมายทั่วไปกว่านั้น ใช้สำหรับเรียกผู้เป็นหัวกะทิในสาขาวิชาหนึ่ง ๆ《现代汉语词典》，商务印书馆，第五版，ISBN 7-100-04385-9

ศัพทมูล
คำว่า "จฺวั้ง" หมายถึง ผลสอบ ส่วน "ยฺเหวียน" แปลว่า ที่หนึ่ง ฉะนั้น "จฺวั้ง-ยฺเหวียน" จึงแปลตรงตัวว่า ผลสอบเป็นที่หนึ่ง

ในประวัติศาสตร์

ความปรารถนาอันสูงสุดของผู้เป็นนักศึกษาจีนในสมัยโบราณ คือ "การเป็นที่หนึ่งในสามสิ่ง" หมายถึง การสอบได้เป็นที่หนึ่งในการสอบระดับจังหวัด ระดับภูมิภาค และระดับราชสำนัก

การจัดสอบระดับราชสำนักนั้นมีขึ้นทุก 3 ปี พระเจ้าแผ่นดินในสมัยราชวงศ์หมิงและราชวงศ์ชิงทรงคุมสอบระดับราชสำนักด้วยพระองค์เองด้วย

จอหงวนจะได้รับตำแหน่งหน้าที่สูงในราชการ และมีชื่อเสียงเกียรติยศแพร่หลายไปทั่วแผ่นดิน

ในประวัติศาสตร์จีน มีบันทึกว่า มีการจัดสอบทั้งสิ้นกว่า 700 ครั้ง มีผู้ได้รับตำแหน่งจอหงวนกว่า 600 คน คนแรกคือ ซุน ฝูเจีย (孙伏伽) แต่งตั้งในปี ค.ศ. 622 ตรงกับรัชสมัยพระเจ้าถังเกาจู่ จอหงวนคนสุดท้าย คือ หลิว ชุนหลิน (刘春霖) แต่งตั้งในปี ค.ศ. 1904 ตรงกับรัชสมัยพระเจ้ากวังซฺวี่

นอกจากนั้น การสอบจอหงวนได้แพร่ไปถึงอาณาจักรโชซ็อนในสมัยพระเจ้าเซจงมหาราช

จำนวนจอหงวน

ราชวงศ์จำนวนการสอบ (ครั้ง)จำนวนจอหงวน (คน)หมายเหตุราชวงศ์สุย (隋朝)7[เรียกว่า "ราชบัณฑิตสามัญ" (普通进士)]ราชวงศ์ถัง (唐朝)263148บันทึกถังไคเคอ (唐开科) ระบุว่า 270 ครั้งยุคห้าราชวงศ์สิบอาณาจักร (五代十国)4724ราชวงศ์ซ่ง (宋朝)118118อ้างอิง "บันทึกผู้สอบผ่านจฺวั้ง-ยฺเหวียนสมัยราชวงศ์ซ่ง (宋歷科狀元錄)" ของ จู ซีเจึยว (朱希召)ราชวงศ์เหลียว (辽朝)5756ราชวงศ์เซี่ยตะวันตก (西夏)ไม่มีข้อมูล1ราชวงศ์จิน (金朝)4139ราชวงศ์หยวน(元朝)1632ราชวงศ์หมิง  (明朝)9090ยุคมหาปัจฉิมนคร (大西国)11ผู้สอบได้ คือ จาง เซี่ยนจง (张献忠)ราชวงศ์ชิง (清朝)112114ยุคเมืองแมนแดนสันติ (太平天国)ไม่มีข้อมูล15รวมทั้งหมด745638
# บุญยง วัฒนพงศ์
เรืออากาศตรี บุญยง วัฒนพงศ์ (30 มิถุนายน พ.ศ. 2475 — 27 กันยายน พ.ศ. 2539) อดีตรัฐมนตรีหลายกระทรวง และอดีตสมาชิกสภาผู้แทนราษฎรจังหวัดอุตรดิตถ์ 5 สมัย

 ประวัติ 
เรืออากาศตรีบุญยง เกิดเมื่อวันที่ 30 มิถุนายน พ.ศ. 2475ทำเนียบสมาชิกสภาผู้แทนราษฏร พ.ศ. 2532. สำนักงานเลขารัฐสภา. 2532 สำเร็จการศึกษา ระดับปริญญาตรี รัฐศาสตรบัณฑิต จากมหาวิทยาลัยธรรมศาสตร์ สมรสกับ นางวิยะดา วัฒนพงศ์ มีบุตรรวม 5 คน 

 งานการเมือง 
เรืออากาศตรีบุญยง ได้รับเลือกตั้งเป็นครั้งแรกใน พ.ศ. 2512 ไม่สังกัดพรรคการเมือง และได้รับเลือกเรื่อยมารวม 5 ครั้ง

เรืออากาศตรีบุญยง ได้รับแต่งตั้งเป็นรัฐมนตรีในรัฐบาลพลเอกเกรียงศักดิ์ ชมะนันทน์ เป็นรัฐมนตรีประจำสำนักนายกรัฐมนตรี (ครม. 41) เมื่อ พ.ศ. 2522 และในรัฐบาลพลเอกเปรม ติณสูลานนท์ ในปี พ.ศ. 2523 และรัฐมนตรีช่วยว่าการกระทรวงคมนาคม ในรัฐมนตรีหม่อมราชวงศ์คึกฤทธิ์ ปราโมช (ครม.36) เมื่อ พ.ศ. 2518พระบรมราชโองการ ประกาศ แต่งตั้งรัฐมนตรี (จำนวน ๒๖ ราย) อีกด้วย

เรืออากาศตรี บุญยง เคยเป็นกรรมการบริหารพรรคธรรมสังคมประกาศกระทรวงมหาดไทย เรื่อง การจัดตั้งพรรคการเมือง ราชกิจจานุเบกษา เล่ม 92 ตอนที่ 193 วันที่ 18 กันยายน 2517 ในปี พ.ศ. 2517

 สมาชิกสภาผู้แทนราษฎร 
เรืออากาศตรีบุญยง วัฒนพงศ์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดอุตรดิตถ์ ไม่สังกัดพรรคการเมือง
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดอุตรดิตถ์ สังกัดพรรคธรรมสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดอุตรดิตถ์ สังกัดพรรคธรรมสังคม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดอุตรดิตถ์ สังกัดพรรคชาติประชาชน (พ.ศ. 2522)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดอุตรดิตถ์ สังกัดพรรคปวงชนชาวไทย

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๘ ตอนที่ ๒๐๖ ง ฉบับพิเศษ หน้า ๔๐, ๑๗ ธันวาคม ๒๕๒๔
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๗ ตอนที่ ๑๘๘ ง ฉบับพิเศษ หน้า ๓๖, ๕ ธันวาคม ๒๕๒๓
# หอดูดาวเฉลิมพระเกียรติ 7 รอบพระชนมพรรษา นครราชสีมา
หอดูดาวเฉลิมพระเกียรติ 7 รอบ พระชนมพรรษา นครราชสีมา เป็นหอดูดาวภูมิภาคสำหรับประชาชนเต็มรูปแบบแห่งแรกของไทย ภายใต้การกำกับดูแลของสถาบันวิจัยดาราศาสตร์แห่งชาติ (องค์การมหาชน) มีเป้าหมายหลักให้เป็นศูนย์การเรียนรู้ดาราศาสตร์สำหรับประชาชนและสถานศึกษาในท้องถิ่น สนับสนุนการบริการวิชาการดาราศาสตร์แก่ชุมชน สนับสนุนการจัดการเรียนการสอนในสถาบันการศึกษา รวมทั้งเป็นแหล่งท่องเที่ยวทางวิชาการที่สำคัญของภูมิภาค

  ประวัติ 
ที่ประชุมคณะรัฐมนตรี เมื่อวันที่ 24 มีนาคม 2552  มีมติเห็นชอบให้สถาบันวิจัยดาราศาสตร์แห่งชาติ (องค์การมหาชน) (สดร.) กระทรวงวิทยาศาสตร์และเทคโนโลยี ดำเนินการก่อสร้างหอดูดาวภูมิภาคสำหรับประชาชน จำนวน 5 แห่ง ในภูมิภาคต่าง ๆ ได้แก่ นครราชสีมา ฉะเชิงเทรา สงขลา ขอนแก่น และพิษณุโลก เพื่อสร้างความตระหนักทางวิทยาศาสตร์และเทคโนโลยีให้กระจายไปสู่ภูมิภาคต่าง ๆ ให้ประชาชนในทุกภูมิภาคมีโอกาสในการเรียนรู้ดาราศาสตร์อย่างทั่วถึง และทัดเทียมกัน 

2 มิถุนายน 2552 พิธีลงนามบันทึกข้อตกลง “การจัดตั้งและดำเนินงานหอดูดาวภูมิภาคสำหรับประชาชน” นครราชสีมา ระหว่าง สถาบันวิจัยดาราศาสตร์แห่งชาติ (องค์การมหาชน) กับมหาวิทยาลัยเทคโนโลยีสุรนารี

14 ตุลาคม 2552 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงววงศิลาฤกษ์หอดูดาวเฉลิมพระเกียรติ 7 รอบ พระชนมพรรษา นครราชสีมา 

16 พฤศจิกายน 2557 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงเปิดหอดูดาวเฉลิมพระเกียรติ 7 รอบ พระชนมพรรษา นครราชสีมา

 ที่ตั้ง 
พื้นที่ 25 ไร่ภายในมหาวิทยาลัยเทคโนโลยีสุรนารี ตำบลสุรนารี อำเภอเมืองนครราชสีมา จังหวัดนครราชสีมา 30000

 อาคาร 
หอดูดาวเฉลิมพระเกียรติฯ ภูมิภาค แต่ละแห่งประกอบด้วย

อาคารท้องฟ้าจำลองและนิทรรศการ
 ส่วนท้องฟ้าจำลอง - มีโดมฉายดาว ขนาดเส้นผ่านศูนย์กลาง 10 เมตร ความจุ 44 ที่นั่ง ติดตั้งเครื่องฉายดาวระบบฟูลโดมดิจิทัล ความละเอียด 25 ล้านพิเซล รองรับการฉายภาพที่มีลักษณะหลากหลายและฉายสื่อการเรียนรู้ด้านดาราศาสตร์มาตรฐานโลก ฉายภาพยนตร์ดาราศาสตร์ และเรียนรู้การดูดาวเบื้องต้น 
 ส่วนจัดแสดงนิทรรศการความรู้ทางดาราศาสตร์ - นิทรรศการเพื่อการเรียนรู้ดาราศาสตร์แบบ Interactive จำนวน 14 โซน 

อาคารหอดูดาว
เป็นอาคารสองชั้น แบ่งออกเป็น 2 ส่วนคือ
 ส่วนของโดมไฟเบอร์กลาสทรงเปลือกหอย (Clamshell dome) ขนาดเส้นผ่านศูนย์กลาง 18 ฟุต สามารถเปิดออกได้ 180 องศา ทำให้เห็นท้องฟ้าได้โดยรอบ ภายในโดมทรงเปลือกหอยนี้ติดตั้งกล้องโทรทรรศน์หลักชนิดสะท้อนแสง ขนาดเส้นผ่านศูนย์กลาง 0.7 เมตร
 ด้านข้างเป็นระเบียงดาวมีหลังคาเลื่อนทรงสี่เหลี่ยมขนาดกว้าง 6 เมตร ยาว 20 เมตร สูง 3.5 เมตร ติดตั้งกล้องโทรทรรศน์ขนาด 14 นิ้ว จำนวน 2 ตัว กล้องโทรทรรศน์ขนาด 6 นิ้ว จำนวน 2 ตัว และกล้องดูดวงอาทิตย์อีก 1 ตัว โดยควบคุมการปิด-เปิด หลังคาเลื่อนด้วยระบบมอเตอร์ไฟฟ้าhttp://www.narit.or.th/index.php/nma/astronomy-equipment  กล้องโทรทรรศน์ภายในหอดูดาวเฉลิมพระเกียรติ 7 รอบพระชนมพรรษา นครราชสีมา

พื้นที่การเรียนรู้ภายนอกอาคาร

 การให้บริการ 
 บริการถ่ายทอดความรู้ทางดาราศาสตร์
 ให้บริการสารสนเทศดาราศาสตร์สำหรับนักเรียน นักศึกษา และประชาชนทั่วไป
 จัดค่ายดาราศาสตร์สำหรับนักเรียน นักศึกษา และสถาบันการศึกษา
 สนับสนุนการทำงานวิจัยดาราศาสตร์สำหรับนักเรียน นักศึกษา และสถาบันการศึกษา
 จัดอบรมครูดาราศาสตร์
 จัดกิจกรรมดูดาว สังเกตวัตถุท้องฟ้า
# กระรอกบินเล็ก
กระรอกบินเล็ก หรือ กระรอกบินหางลูกศร  เป็นกระรอกบินขนาดเล็กสกุลหนึ่ง ใช้ชื่อสกุลว่า 	Hylopetes (/ไฮ-โล-เพ-เตส/) พบในทวีปเอเชียในแถบภูมิภาคเอเชียใต้และเอเชียตะวันออกเฉียงใต้

การจำแนก
จำแนกออกได้เป็น 10 ชนิด (บางข้อมูลจำแนกออกเป็น 9 ชนิด)
กระรอกบินเล็กเขาสูง, Hylopetes alboniger (Hodgson, 1836) – พบในประเทศไทย
กระรอกบินเล็กอัฟกัน, Hylopetes baberi (Blyth, 1847)
กระรอกบินเล็กบาร์เทล, Hylopetes bartelsi Chasen, 1939  
กระรอกบินเล็กแก้มเทา, Hylopetes lepidus (Horsfield, 1823) – พบในประเทศไทย
กระรอกบินเล็กปาลาวัน, Hylopetes nigripes (Thomas, 1893)
กระรอกบินเล็กแก้มขาว, Hylopetes phayrei (Blyth, 1859)  – พบในประเทศไทย
กระรอกบินเล็กเจนติง, Hylopetes platyurus (Jentink, 1890) 
กระรอกบินเล็กซิโพรา, Hylopetes sipora Chasen, 1940 
กระรอกบินเล็กแก้มแดง, Hylopetes spadiceus (Blyth, 1847)  – พบในประเทศไทย
กระรอกบินเล็กสุมาตรา, Hylopetes winstoni (Sody, 1949)
# โทเทิลอีคลิพส์ออฟเดอะฮาร์ท
โทเทิลอีคลิพส์ออฟเดอะฮาร์ท  เป็นเพลงที่แต่งและผลิตโดย จิม สไตน์แมน และบันทึกเสียงโดยนักร้องชาวเวลส์ บอนนี ไทเลอร์ จากสตูดิโออัลบั้มของเธอ Faster Than the Speed of Night

ออกจำหน่ายเป็นซิงเกิลในต้นปี ค.ศ. 1983 ในสหราชอาณาจักร และต่อมาในในช่วงฤดูร้อนในสหรัฐอเมริกา เป็นครั้งแรกที่ออกจำหน่ายจากอัลบั้ม และกลายเป็นซิงเกิลฮิตที่สุดในอาชีพของไทเลอร์ ติดอันดับหนึ่งในหลายประเทศรวมทั้งสหราชอาณาจักร มันเป็นห้าอันดับซิงเกิลที่ขายดีที่สุดในปี ค.ศ. 1983 และสหรัฐอเมริกา ทำให้เธอเป็นนักร้องชาวเวลส์คนแรก และคนเดียวที่ติดชาร์ตบิลบอร์ดฮอต 100

มียอดขายเกิน 9 ล้านชุด ไทเลอร์บันทึกเสียงเป็นหนึ่งในซิงเกิลที่ยอดขายสูงสุด

รูปแบบ และรายการเพลง
UK 7" single
 "Total Eclipse of the Heart" — 4:29
 "Take Me Back" — 5:05

US 7" single
 "Total Eclipse of the Heart" — 4:29
 "Straight from the Heart" — 3:38

UK 12" single
 "Total Eclipse of the Heart" — 6:59
 "Take Me Back" — 5:22

ชาร์ตและการรับรอง
ชาร์ตรายสัปดาห์

ชาร์ต (1983)ยอดสูงสุดAustralia (Kent Music Report)1Belgium (VRT Top 30 Flanders) 16Canada (CHUM)1Canada (RPM 50 Singles)1Canada (RPM Adult Contemporary)9France (IFOP)  Select "Bonnie Tyler" from the artist drop-down menu3Ireland (IRMA)1Italy (FIMI) 14South Africa (Springbok Radio)1Spain (AFYVE) 9US Billboard Adult Contemporary7US Billboard Hot 1001US Billboard Top Tracks23US Cash Box1

ชาร์ต (2008)ยอดสูงสุดUK Singles (Official Charts Company)57
Chart (2011)PeakpositionBelgium (Back Catalogue Singles Flanders)17US Billboard Hot Digital Trackshttp://www.billboard.com/157
Chart (2012)Peakposition
ชาร์ต (2013)ยอดสูงสุด

ชาร์ตสิ้นปี
ชาร์ต (1983)ยอดสูงสุดAustralia (Kent Music Report)6Canada (RPM Top 100 Singles)5France (IFOP) 15Italy (FIMI)81South Africa (Springbok Radio)3US Billboard Hot 1006US Cash Box5
# ตาลซ่าน
ตาลซ่านหรือตาลพร้าว  เป็นพืชจำพวกเฟิน ลำต้นอยู่ใต้ดิน ส่วนใบโผล่เหนือพื้นดิน ใบประกอบแตกแขนงเป็นคู่ ผิวใบเรียบ ใบออกใหม่จะม้วน สร้างสปอร์สีน้ำตาลที่ปลายใบ ใช้เป็นไม้ประดับ
# หว่านเอี๋ยนเฉิงหลิน
หว่านเอี๋ยนเฉิงหลิน (完顏承麟) เป็นจักรพรรดิจีนพระองค์สุดท้ายของราชวงศ์จิน ครองราชย์เมื่อวันที่ 9 กุมภาพันธ์ พ.ศ. 1777 พระองค์เป็นจักรพรรดิที่ครองราชย์สั้นที่สุดในประวัติศาสตร์จีน ไม่ถึง1วัน 

เป็นจอมพลภายใต้จักรพรรดิจินไอจง และยังเป็นลูกหลานของ พระบรมชนกเหอลีโปหรือจักรพรรดิเชินหวู่ เชิงชู ซึ่งเป็นพระบิดาของปฐมฮ่องเต้แห่งต้าจิน กล่าวคือพระองค์เป็นพระญาติของจักรพรรดิจินไอจง 

ในสถานการณ์บ้านเมืองซึ่งขณะนั้นติดพันการรบอยู่กับพวกมองโกล ที่รุกไล่ลงมาจากทางเหนือ ในคืนวันที่ 8 กุมภาพันธ์ พ.ศ. 1777 จักรพรรดิจินไอจงตัดสินใจหลบหนีออกจากเมืองหลวง หนีลงใต้ และได้มอบหมายให้แม่ทัพหว่านเอี๋ยนเฉิงหลิน รับหน้าที่เป็นจักรพรรดิเฝ้าเมืองหลวงเปี้ยนจิง(ไคฟง)ต่อไป

ในเช้าวันต่อมา ขณะที่มีพิธีราชาภิเษกเฉิงหลินขึ้นเป็นจักรพรรดิจินมั่ว ทัพจักรวรรดิมองโกลได้มาถึงกำแพงหน้าด่านของเมือง จินมั่วตี้ซึ่งเป็นจักรพรรดิแล้ว ได้พยายามเรียกกำลังเสริมเพื่อปกป้องพระราชวัง อันเป็นสัญลักษณ์ของอธิปไตยของเมือง แต่ไม่สำเร็จ แล้วถูกพวกมองโกลสังหารในทันที
# อำพัน หิรัญโชติ
ร้อยตรี อำพัน หิรัญโชติ (14 ตุลาคม พ.ศ. 2462 – 11 มกราคม พ.ศ. 2543) อดีตรัฐมนตรีช่วยว่าการกระทรวงสาธารณสุข ในรัฐบาลรัฐบาลเปรม ติณสูลานนท์ อดีตสมาชิกสภาผู้แทนราษฎรจังหวัดร้อยเอ็ด 4 สมัย อดีตนายกเทศมนตรีเมืองร้อยเอ็ด

 ประวัติ 
อำพัน หิรัญโชติ  เกิดเมื่อวันที่ 14 ตุลาคม พ.ศ. 2462รัฐสภาสาร ฉบับพิเศษ ภาพและประวัติสมาชิกรัฐสภา. สำนักงานเลขารัฐสภา. 2522 สมรสกับนางผ่องผิว หิรัญโชติประวัติผู้สมัคร ส.ส. กรมการปกครอง กระทรวงมหาดไทย มีบุตรคือ ระวี หิรัญโชติ อดีตรัฐมนตรีช่วยว่าการกระทรวงวิทยาศาสตร์ เทคโนโลยีและสิ่งแวดล้อม ในรัฐบาลของนายชวน หลีกภัย และอดีต ส.ส.ร้อยเอ็ด

 การทำงาน 
อำพัน หิรัญโชติ เป็นนักการเมืองท้องถิ่น เคยได้รับเลือกเป็นนายกเทศมนตรีเมืองร้อยเอ็ด ในปี พ.ศ. 2498 (2 สมัย) และได้รับเลือกตั้งอีกครั้งในปี พ.ศ. 2511 เป็นนายกเทศมนตรีเมืองร้อยเอ็ด สมัยที่ 3 ต่อมาในปี พ.ศ. 2512 ได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด โดยไม่สังกัดพรรคการเมือง จากนั้นได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคชาติไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ได้รับเลือกตั้งในสังกัดพรรคเสรีธรรม และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งเป็นสมัยที่ 4 ในสังกัดพรรคชาติประชาธิปไตย

อำพัน หิรัญโชติ ได้รับแต่งตั้งเป็นรัฐมนตรีช่วยว่าการกระทรวงสาธารณสุข ในรัฐบาลของพลเอก เปรม ติณสูลานนท์ เมื่อปี พ.ศ. 2524พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (ปรับปรุงคณะรัฐมนตรีในสมัยพลเอก เปรม ติณสูลานนท์ เป็นนายกรัฐมนตรี จำนวน ๒๖ ราย)

อำพัน วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

 ถึงแก่อนิจกรรม 
อำพัน หิรัญโชติ ถึงแก่อนิจกรรมเมื่อวันที่ 11 มกราคม พ.ศ. 2543 

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๘, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๘ ตอนที่ ๒๐๖ ง ฉบับพิเศษ หน้า ๕๓, ๑๗ ธันวาคม ๒๕๒๔
# สะพานก๊น
สะพานก๊น  อยู่ในวงศ์ Caprifoliaceae เป็นไม้พุ่ม กิ่งก้านขนาดเล็ก ดอกช่อ ดอกย่อยสีขาว พบตามธรรมชาติในภูฏาน พม่า กัมพูชา จีน (ยกเว้นทางเหนือ) อินเดีย อินโดนีเซีย ญี่ปุ่น ลาว มาเลเซีย (รัฐซาบะฮ์) ฟิลิปปินส์ ภาคใต้ของไทย และเวียดนาม ใบและก้านขยี้ให้คนไข้ดม แก้ชัก ต้นต้มน้ำอาบแก้ผดผื่น ผลกินเป็นยาระบาย ช่วยให้ถ่ายท้องป่าแม่คำมี: ความหลากหลายทางชีวภาพจากอดีตถึงปัจจุบัน. กทม. สำนักวิจัยและพัฒนาป่าไม้. 2556 ชาวโอรังอัซลีในรัฐเปรัก ประเทศมาเลเซีย นำใบบดกับน้ำใช้ทาแก้อาการอักเสบSamuel, A.J.S.J., Kalusalingam, A., Chellappan, D.K., Gopinath, R., Radhamani, S., Husain, H. A., Muruganandham, V., Promwichit, P. 2010. Ethnomedical survey of plants used by the orang asli in kampong bawong, Perak, West Malaysia. Joutnal of Ethnobiology and Ethnomedicine. 6:5
# ฮิตแมน (ภาพยนตร์ พ.ศ. 2550)
ฮิตแมน  เป็นภาพยนตร์แอกชั่นที่ออกฉายในปี ค.ศ. 2007 กำกับโดยซาเวียร์ เจนส์ โดยมีต้นฉบับมาจากวิดีโอเกมซีรีส์ ฮิตแมน เป็นเรื่องราวของเอเจนต์ 47 นักฆ่ามืออาชีพที่ถูกเลี้ยงมาตั้งแต่แรกเกิดโดยกลุ่มที่เรียกว่า "The Organization" และพบว่าตัวเองตกอยู่ในแผนสมรู้ร่วมคิดทางการเมือง ทำให้เขาถูกไล่ล่าทั้งจากตำรวจสากลและทหารรัสเซีย นำแสดงโดยทิโมธี โอลิแฟนท์และดูเกรย์ สก็อตต์ ออกฉายในวันที่ 21 พฤศจิกายน ค.ศ. 2007

ภาพยนตร์เรื่องนี้ถูกสร้างใหม่ (remake) ในปี ค.ศ. 2015 ในชื่อ ฮิทแมน สายลับ 47 (Hitman: Agent 47) โดยรูเพิร์ต เฟรนด์รับบทเป็นเอเจนต์ 47 ซึ่งโดนวิจาร์พอสมควร

เรื่องย่อ
# แคล้ว นรปติ
แคล้ว นรปติ (1 กันยายน พ.ศ. 2460 – 8 เมษายน พ.ศ. 2549) อดีตสมาชิกสภาผู้แทนราษฎรจังหวัดขอนแก่น 8 สมัย อดีตสมาชิกวุฒิสภาจังหวัดขอนแก่น อดีตเลขาธิการพรรคเศรษฐกร และอดีตหัวหน้าพรรคแนวร่วมสังคมนิยมประกาศกระทรวงมหาดไทย เรื่อง การจดทะเบียนพรรคการเมือง  ราชกิจจานุเบกษา เล่ม 92 ตอน 193 ง พิเศษ หน้า 1 18 กันยายน พ.ศ. 2518

 ประวัติ 
แคล้ว เกิดเมื่อวันที่ 1 กันยายน พ.ศ. 2460ภาพและประวัติสมาชิกรัฐสภา พ.ศ. 2528. สำนักงานเลขารัฐสภา. 2528 ณ ตำบลในเมือง อำเภอเมืองชัยภูมิ จังหวัดชัยภูมิ เป็นบุตรของนายแก้ว และ นางตุ้ม นรปติ สำเร็จการศึกษา ระดับปริญญาตรี ธรรมศาสตรบัณฑิต จากมหาวิทยาลัยวิชาธรรมศาสตร์และการเมือง รวมถึงได้รับปริญญาดุษฎีบัณฑิตกิตติมศักดิ์ สาขารัฐศาสตร์ จาก มหาวิทยาลัยรามคำแหง

 งานการเมือง 
อดีตเคยเป็นทนายความ แคล้วเข้าสู่วงการการเมือง ด้วยการเป็นสมาชิกสภาเทศบาลเมืองขอนแก่น และได้รับเลือกตั้งเป็นสมาชิกสภาจังหวัดขอนแก่นในปี พ.ศ. 2492 ตามลำดับ ก่อนที่จะได้รับเลือกตั้งเป็นครั้งแรกใน พ.ศ. 2495 และได้รับเลือกเรื่อยมารวม 8 ครั้ง

ต่อมา ใน พ.ศ. 2543 แคล้วได้รับเลือกตั้งให้เป็นสมาชิกวุฒิสภาจังหวัดขอนแก่น

 สมาชิกสภาผู้แทนราษฎร 
แคล้ว นรปติ ได้รับการเลือกตั้งเป็นสมาชิกสภาผู้แทนราษฎรทั้งหมด 8 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จังหวัดขอนแก่น
 การเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 จังหวัดขอนแก่น สังกัดพรรคเศรษฐกรประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป
 การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 จังหวัดขอนแก่น สังกัดพรรคเศรษฐกรประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดขอนแก่น สังกัดพรรคแนวร่วม-เศรษฐกร
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดขอนแก่น สังกัดพรรคแนวร่วมสังคมนิยม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดขอนแก่น สังกัดพรรคแนวร่วมสังคมนิยม
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดขอนแก่น สังกัดพรรคสังคมประชาธิปไตย (พ.ศ. 2525)
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดขอนแก่น สังกัดพรรคกิจประชาคม

 สมาชิกวุฒิสภา 
แคล้ว นรปติ ได้รับการเลือกตั้งเป็นสมาชิกวุฒิสภาทั้งหมด 1 สมัย คือ
 การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดขอนแก่น

 ถึงแก่อนิจกรรม 
แคล้ว ถึงแก่อนิจกรรม ด้วยโรคชรา เมื่อวันที่ 8 เมษายน พ.ศ. 2549 สิริอายุรวม 88 ปี สิ้น "ปู่แคล้ว นรปติ" ส.ว.ขอนแก่น วัย89  มีพิธีพระราชทานเพลิงศพเมื่อวันที่ 12 เมษายน พ.ศ. 2549 ณ วัดหนองแวง อำเภอเมืองขอนแก่น จังหวัดขอนแก่น

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๙, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๙ ตอนที่ ๒๑ ข หน้า ๓๐, ๔ ธันวาคม ๒๕๔๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๙ ข หน้า ๓, ๑๖ ธันวาคม ๒๕๔๐
# ก็อดซิลลา สงครามโค่นจอมอสูร
ก็อดซิลลา สงครามโค่นจอมอสูร หรือเรียกอีกชื่อหนึ่งว่า ก็อตซิลลา อเก็นท์ส เมก้าก็อตซิลลา ,ก็อตซิลลา × เมก้าก็อตซิลลา (,) เป็นภาพยนตร์แนววิทยาศาสตร์ไคจู ผู้อำนวยการสร้างโดย มาซะกิ เทซุกะ และเขียนบทโดย ทาคาฮิเดะ โมะริชิ และโชวโกะ โทมิยามะ ผลิตโดยบริษัท โตโฮ และเป็นภาพยนตร์ที่ต่อจากเรื่องก็อดซิลลา, มอสรา และคิงส์กิโดรา สงครามจอมอสูร โดยออกฉายทางโรงภาพยนตร์ทั่วญี่ปุ่นในวันที่ 15 ธันวาคม พ.ศ. 2545Review Mark Zimmer, Digitally Obsessed, March 21, 2004

เรื่องย่อ
# บีทูบี
บีทูบี (; ; มาจากคำว่า Born To Beat) เป็นวงดนตรีชายล้วนสัญชาติเกาหลีใต้ ก่อตั้งวงในปี 2555 ปัจจุบันมีสมาชิกทั้งหมด 6 คน ได้แก่ ซอ อึน-กวัง, อี มิน-ฮยอก, อี ชาง-ซอบ, อิม ฮยอน-ซิก, พีเนียล ชิน และยุก ซอง-แจ อีกหนึ่งคนคือ จอง อิล-ฮุน (ออกจากวงเมื่อวันที่ 1 มกราคม ค.ศ. 2021) โดยชื่อวงมาจากคำว่า Born To Beat ซึ่งมีความหมายว่า เกิดมาเพื่อจังหวะของเสียงดนตรี อยู่ภายใต้สังกัดค่าย Cube Entertainment

บีทูบี มีชื่อแฟนคลับอย่างเป็นทางการว่า Melody 

เมื่อวันที่ 1 มกราคม ค.ศ. 2021 Cube Entertainment ได้ประกาศว่า "อิลฮุน" ได้ประกาศลาออกจากวงและยุติสัญญากับต้นสังกัด

 ประวัติ 

 สมาชิก 

สมาชิกปัจจุบัน 
อึนกวัง
มินฮย็อก
ชังซอบ
อิมฮยอนชิก
พีเนียล
ยุกซองแจ

สมาชิกปัจจุบัน 
	
อดีตสมาชิก
อิลฮุน 

 เส้นเวลา 

 กลุ่มย่อย 

 ผลงานเพลง 

 Complete (2015)
 24/7 (2016)
 Brother Act. (2017)

 ผลงานการแสดง 

 รายการเรียลลิตี 
 ปี ชื่อ เครือข่าย หมายเหตุ2012Amazon (Idol Master Zone)เอ็มเน็ตBtoB MTV Diaryเอสบีเอสเอ็มทีวี2012–2013Sik's Senseยูทูบ, เนเวอร์สตาร์แคส BtoB's B+ Diaryเอสบีเอสเอ็มทีวี2013Manager Self Camera (MSC Season 1)ยูทูบ, เนเวอร์สตาร์แคส2014BLACK BOX (MSC Season 2)BtoB's Cool Menเอสบีเอสเอ็มทีวี2014–2015The Beatยูทูบ, เนเวอร์สตาร์แคส, วีไลฟ์2016The Beat Extraยูทูบ, วีไลฟ์2016–ปัจจุบันBEATCOM2017BtoB: Conti-NEWV Live CH+

 ดีวีดี 
 "Born TO Beat" BtoB Debut & History
 2013 BtoB – 1st Concert [Hello, Melody]
 2014 BtoB 1st Fanmeeting
 2015 BtoB Secret Diary
 2015 BtoB – It's OK Special
 2015–16 BtoB Born to Beat Time Concert
 2017 BtoB EP#03 & #04 Time Concert

 คอนเสิร์ตและทัวร์ 

 ทัวร์ 
 BtoB Zepp Tour 2016 B-Loved (2016)
 BtoB Zepp Tour BtoB Time Japan (2017)

 คอนเสิร์ตหลัก 
 Happy Summer Vacation with BtoB (2014)
 1st concert: Hello Melody (2014–2015)
 1st solo concert: 'The Secret Diary' (2015)
 2nd concert: Born to Beat Time (2015–2016)
 Born To Beat Time ~ Encore (2016)
 3rd concert: BtoB Time (2017)
 4th concert: BtoB Time – Our Concert (2017–2018)
 5th Concert: BtoB Time – This Is Us (2018)

 คอนเสิร์ต I'll Be Your Melody 
 Be Your Melody (2015)
 You and Me, Memories of Spring (2016)
 Like A Movie (2017)
 Missing Melody (2018)
 Can't Live Without Melody (2018)

 รางวัล 

 หมายเหตุ
# การเลือกตั้งทั่วไปในกัมพูชา พ.ศ. 2519
การเลือกตั้งสมาชิกสมัชชาแห่งชาติเป็นการทั่วไปในกัมพูชา พ.ศ. 2519 เกิดขึ้นเมื่อ 20 มีนาคม พ.ศ. 2519 หลังจากที่ เขมรแดงเป็นฝ่ายชนะรัฐบาลสาธารณรัฐเขมรของลน นล เมื่อเดือนเมษายน พ.ศ. 2518 ผู้สมัครทั้งหมด 515 คนสำหรับ 250 ที่นั่งมาจากแนวร่วมสหชาติเขมร  150 คนเลือกระหว่างกรรมกร  50 คนมาจากแรงงานภาคอุตสาหกรรม และอีก 50 มาจากกองทัพปฏิวัติประชาชนกัมพูชา หลังการเลือกตั้ง สภาได้เปิดประชุมในวันที่ 11 เมษายน เลือกผู้บริหารโดย พล พต เป็นนายกรัฐมนตรีและ เขียว สัมพัน เป็นประมุขรัฐ Cambodia Inter-Parliamentary Union ผู้มาออกเสียงนั้นมีรายงานว่าคิดเป็น98.0%.Nohlen, D, Grotz, F & Hartmann, C (2001) Elections in Asia: A data handbook, Volume II, p64 ISBN 0-19-924959-8

ผล
พรรคคะแนน%ที่นั่งแนวร่วมสหชาติเขมร  250บัตรเสีย/งดออกเสียง --ทั้งหมด3,393,611100250Source: Nohlen et al.
# ประเสริฐ มงคลศิริ
นายแพทย์ประเสริฐ มงคลศิริ (เกิด 8 กันยายน พ.ศ. 2502) เป็นอดีตสมาชิกสภาผู้แทนราษฎรจังหวัดอุทัยธานี 2 สมัย

 ประวัติ 
นายแพทย์ประเสริฐ มงคลศิริ เกิดเมื่อวันที่ 8 กันยายน พ.ศ. 2502 เป็นบุตรของนายเง็กฮ้อ และ นางกิมเช็ง มงคลศิริประวัติผู้สมัคร ส.ส. กรมการปกครอง และเป็นพี่ชายของนายประแสง มงคลศิริ สำเร็จการศึกษาระดับปริญญาตรี แพทยศาสตรบัณฑิต จากคณะแพทยศาสตร์ศิริราชพยาบาล มหาวิทยาลัยมหิดล และ ปริญญาโท ศิลปศาสตรมหาบัณฑิต สาขารัฐศาสตร์ การเมืองการปกครอง จากมหาวิทยาลัยรามคำแหง

 งานการเมือง 
นายแพทย์ประเสริฐ ได้รับเลือกตั้งเป็นสมาชิกสภาผู้แทนราษฎรครั้งแรกในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกรวม 2 ครั้ง 

พ.ศ. 2544 นายแพทย์ประเสริฐ ลงสมัครรับเลือกตั้งในพื้นที่เขต 2 จังหวัดอุทัยธานี ก่อนที่จะไม่ได้รับเลือกตั้ง โดยพ่ายแพ้ให้กับ นายนพดล พลเสน จากพรรคชาติไทย ต่อมา พ.ศ. 2550 นายแพทย์ประเสริฐลงสมัครรับเลือกตั้งอีกครั้ง ในสังกัดพรรครวมใจไทยชาติพัฒนา แต่ก็ไม่ได้รับเลือกตั้งอีกครั้ง และวางมือทางการเมืองในที่สุด

 สมาชิกสภาผู้แทนราษฎร 
นายแพทย์ประเสริฐ มงคลศิริ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดอุทัยธานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดอุทัยธานี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๗ ตอนที่ ๒๕ ข หน้า ๑๑, ๑ ธันวาคม ๒๕๔๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๔ ตอนที่ ๒๗ ข หน้า ๒๕, ๑ ธันวาคม ๒๕๔๐